Για άλλες χρήσεις, δείτε: Α.Ε.Λ..

Η **Αθλητική Ένωση Λεμεσού** (Α.Ε.Λ.) είναι κυπριακό αθλητικό σωματείο με έδρα τη Λεμεσό. Ιδρύθηκε στις 4 Οκτωβρίου 1930. Διατηρεί τμήματα ποδοσφαίρου, καλαθόσφαιρας γυναικών, καλαθόσφαιρας ανδρών, πετοσφαίρισης γυναικών, ποδοσφαίρου σάλας, χειροσφαίρισης, μπόουλινγκ και μπιλιάρδου. Παλαιότερα διατηρούσε και τμήματα πετοσφαίρισης ανδρών, θαλάσσιων σπορ (υδατοσφαίριση, λεμβοδρομίες), χόκεϊ και ποδηλασίας.

Ίδρυση
------

Η Αθλητική Ένωση Λεμεσού ιδρύθηκε στις 4 Οκτωβρίου 1930 από μια ομάδα επιφανών επιφανών μελών της κοινωνίας της Λεμεσού. Το σωματείο συγκέντρωσε εξαρχής τη μαζική υποστήριξη των φιλάθλων από όλα τα κοινωνικά στρώματα της πόλης και ανέπτυξε αθλητική δράση. Από την ίδρυση της η ομάδα υιοθέτησε ως χρώματα της το μπλε και το κίτρινο. Εμπνευστής του ονόματος της ομάδας ήταν ο εκ των ιδρυτών της Δημήτρης Τσέπης, ο οποίος διετέλεσε και πρώτος προπονητής της ποδοσφαιρικής ομάδας.

Η ιδρυτική γενική συνέλευση πραγματοποιήθηκε στο ζαχαροπλαστείο «Άγιος Γεώργιος» στην οδό Αγίου Ανδρέου. Οι πρώτες ταυτότητες μελών της Α.Ε.Λ. είχαν αρχίσει να εκδίδονται από την 1η Ιουλίου 1930. Ο πρώτος τερματοφύλακας της Α.Ε.Λ. Γεώργιος Κωνσταντίνου Πλατσιάρας, κατέχει την πρώτη ταυτότητα που εκδόθηκε (αριθμός μητρώου 1).

Το πρώτο διοικητικό συμβούλιο της ομάδας αποτέλεσαν εξέχουσες προσωπικότητες της κοινωνίας της Λεμεσού: Κρίτων Τορναρίτης (δικηγόρος και αργότερα πρώτος Γενικός Εισαγγελέας της Κυπριακής Δημοκρατίας), Λεύκιος Ζήνων, Γιάννης Παρέας, Γιάγκος Αραούζος, Νίκος Σολωμονίδης (πατέρας του Δημήτρη Σολομωνίδη, μετέπειτα προέδρου του σωματείου), Θεοδόσης Κωνσταντινίδης και Σταύρος Πίττας.

Πρώτο οίκημα της Α.Ε.Λ. αποτέλεσε το ισόγειο της διώροφης κατοικίας του γιατρού Θ. Φράγκου, που βρισκόταν στον παραλιακό δρόμο μεταξύ του σταδίου Γ.Σ.Ο. και του Δημόσιου Κήπου Λεμεσού.

Το σωματείο της Α.Ε.Λ. παρέμεινε ως αθλητικό σωματείο στο πέρασμα των χρόνων, αποφεύγοντας την πολιτικοποίηση που χαρακτήρισε άλλα σωματεία στην Κύπρο. Αναπτύχθηκε πάνω στην αρχή που διατύπωσε αργότερα ένας εκ των προέδρων της, ο Νίκος Σολωμονίδης: «Η Α.Ε.Λ. είναι αθλητικό σωματείο. Όχι πολιτική στον αθλητισμό. Μη διαχωρίζετε τους αθλητές από τις πολιτικές τους αντιλήψεις. Οι αθλητές σε οποιαδήποτε φυλή, χώρα, θρήσκευμα ή πολιτική ιδεολογία και αν ανήκουν, είναι πάντα φίλοι και αδερφοί».

Τμήμα ποδοσφαίρου
-----------------

Παλαιότερο σήμα της Α.Ε. Λεμεσού
Κύριο λήμμα: ΑΕΛ Λεμεσού (ποδόσφαιρο)
Από τα τμήματα που διατηρεί το σωματείο, το μακροβιότερο είναι το ποδοσφαιρικό, το οποίο ιδρύθηκε το 1930. Έδρα της ποδοσφαιρικής ομάδας είναι το Τσίρειο Στάδιο στη Λεμεσό. Η Α.Ε.Λ. έχει κατακτήσει 6 πρωταθλήματα Κύπρου, 7 κύπελλα Κύπρου και 4 Super Cup, όντας η τέταρτη πιο πετυχημένη ομάδα σε κατακτήσεις τροπαίων στο κυπριακό ποδόσφαιρο. Αποτελεί ένα από τα ιδρυτικά σωματεία της Κυπριακής Ομοσπονδίας Ποδοσφαίρου, στα πρωταθλήματα και κύπελλα της οποίας συμμετέχει ανελλιπώς, με εξαίρεση την περίοδο 1968–1969 που συμμετείχε στο πρωτάθλημα Α΄ Εθνικής. Η ομάδα έχει 74 συμμετοχές στην Α΄ κατηγορία Κύπρου, όντας στην πρώτη θέση στη σχετική κατάταξη.

### Ευρωπαϊκές συμμετοχές

Κύριο λήμμα: Πορεία της ΑΕΛ Λεμεσού στα ευρωπαϊκά κύπελλα ποδοσφαίρου
Η Α.Ε.Λ. έχει συμμετάσχει εννέα φορές στα ευρωπαϊκά κύπελλα ποδοσφαίρου, με πρώτη φορά την περίοδο 1968–1969. Σημαντικότερο επίτευγμα της είναι η συμμετοχή της ομάδας στους ομίλους του Γιουρόπα Λιγκ την περίοδο 2012–2013.

### Τίτλοι

Το ποδοσφαιρικό τμήμα της Α.Ε. Λεμεσού έχει κατακτήσει τους εξής τίτλους:

* Πρωτάθλημα Κύπρου:
	+ Πρωταθλήτρια (6): 1940-41, 1952-53, 1954-55, 1955-56, 1967-68, 2011-12

* Κύπελλο Κύπρου:
	+ Κυπελλούχος (7): 1939, 1940, 1948, 1985, 1987, 1989, 2019

* Super Cup (Ασπίδα Πάκκου/Στυλιανάκη/ΚΟΠ):
	+ Νικήτρια (4): 1953, 1968, 1985, 2015

* Β΄ κατηγορία:
	+ Πρωταθλήτρια (1): 1996-97

Τμήμα καλαθοσφαίρισης ανδρών
----------------------------

Κύριο λήμμα: ΑΕΛ Λεμεσού (καλαθοσφαίριση ανδρών)
Το τμήμα καλαθοσφαίρισης ανδρών της Α.Ε.Λ. δημιουργήθηκε το 1965. Παραμένει ως η ομάδα με τις περισσότερες κατακτήσεις πρωταθλημάτων (13). Επιπλέον, έχει κατακτήσει 9 κύπελλα και 6 Σούπερ Καπ. Είναι η μοναδική κυπριακή, καλαθοσφαιρική ομάδα που έχει κατακτήσει ένα ευρωπαϊκό τίτλο, το FIBA Regional Challenge 2003 της Νότια Περιφέρειας. Τον Οκτώβριο του 2014 ανακοινώθηκε ότι δεν θα συμμετάσχει στο πρωτάθλημα της περιόδου 2014–2015 λόγω οικονομικών προβλημάτων και συνάμα η αναστολή της λειτουργίας της.

### Τίτλοι

Το ανδρικό τμήμα καλαθοσφαίρισης της Α.Ε. Λεμεσού έχει κατακτήσει τους εξής τίτλους:

* FIBA Regional Challenge Cup:
	+ Νικήτρια (1): 2003

* Πρωτάθλημα Κύπρου:
	+ Πρωταθλήτρια (13): 1973-74, 1977-78, 1979-80, 1981-82, 1982-83, 1984-85, 1986-87, 1987-88, 2002-03, 2003-04, 2004-05, 2005-06, 2006-07

* Κύπελλο Κύπρου:
	+ Κυπελλούχος (9): 1977-78, 1979-80, 1980-81, 1981-82, 1983, 1984-85, 2003-04, 2007-08, 2008-09

* Σούπερ Καπ:
	+ Νικήτρια (6): 2003, 2005, 2006, 2007, 2008, 2009

* Πρωτάθλημα Β΄ κατηγορίας:
	+ Πρωταθλήτρια (4): 1992-93, 2015-16, 2016-17, 2017-18

* Κύπελλο Κύπρου Β΄ Κατηγορίας
	+ Κυπελλούχος (2): 2015-16, 2016-17

Τμήμα καλαθοσφαίρισης γυναικών
------------------------------

Κύριο λήμμα: ΑΕΛ Λεμεσού (καλαθοσφαίριση γυναικών)
Το τμήμα καλαθοσφαίρισης γυναικών της Α.Ε.Λ. είναι η ομάδα με τις περισσότερες κατακτήσεις πρωταθλημάτων (16) και κυπέλλων (16) Κύπρου. Επιπλέον, έχει κατακτήσει 10 φορές το Σούπερ Καπ.

### Τίτλοι

Το γυναικείο τμήμα καλαθοσφαίρισης της Α.Ε. Λεμεσού έχει κατακτήσει τους εξής τίτλους:

* Πρωτάθλημα Κύπρου:
	+ Πρωταθλήτρια (17): 1992-93, 1996-97, 1997-98, 2002-03, 2005-06, 2006-07, 2007-08, 2008-09, 2009-10, 2010-11, 2011-12, 2012-13, 2013-14, 2014-15, 2015-16, 2022-23, 2023-24

* Κύπελλο Κύπρου:
	+ Κυπελλούχος (16): 1992-93, 1994-95, 1995-96, 1996-97, 1997-98, 2005-06, 2007-08, 2008-09, 2009-10, 2010-11, 2011-12, 2013-14, 2014-15, 2015-16, 2019-20, 2023-24

* Σούπερ Καπ:
	+ Νικήτρια (10): 1998, 2006, 2007, 2008, 2009, 2011, 2013, 2014, 2015, 2021

Τμήματα πετοσφαίρισης
---------------------

Κύριο λήμμα: ΑΕΛ Λεμεσού (πετοσφαίριση)
Το σωματείο της Α.Ε.Λ. αποτελεί ιδρυτικό μέλος της Κυπριακή Ομοσπονδίας Πετοσφαίρισης (1978). Τα τμήματα πετοσφαίρισης, ανδρών και γυναικών δημιουργήθηκαν το 1976.

### Τμήμα πετοσφαίρισης γυναικών

Η ομάδα της Α.Ε.Λ. αποτελεί την κορυφαία ομάδα στην κυπριακή πετοσφαίριση γυναικών. Το τμήμα πετοσφαίρισης γυναικών της Α.Ε.Λ. είναι η ομάδα με τις περισσότερες κατακτήσεις πρωταθλημάτων. Έχει κατακτήσει τα 29 από τα 45 πρωταθλήματα που έχουν διεξαχθεί. Επιπλέον, διατηρεί ένα ρεκόρ 14 συνεχόμενων κατακτήσεων. 

Επιπλέον, είναι η ομάδα με τις περισσότερες κατακτήσεις του κυπέλλου Κύπρου, συνολικά 28, έχοντας δημιουργήσει ρεκόρ 24 συνεχόμενων κατακτήσεων. Από το 1978 έως το 2007 συμμετείχε σε όλους τους τελικούς της διοργάνωσης. Επιπρόσθετα, η Α.Ε.Λ. έχει κατακτήσει 12 Σούπερ Καπ, όντας και σε αυτή τη διοργάνωση η πολυνίκης του θεσμού.

#### Τίτλοι

Το γυναικείο τμήμα πετοσφαίρισης της Α.Ε. Λεμεσού έχει κατακτήσει τους εξής τίτλους:

* Πρωτάθλημα Α' κατηγορίας:
	+ Πρωταθλήτρια (29): 1977-78, 1978-79, 1979-80, 1980-81, 1981-82, 1982-83, 1983-84, 1984-85, 1985-86, 1986-87, 1987-88, 1988-89, 1989-90, 1990-91, 1992-93, 1993-94, 1994-95, 1995-96, 1996-97, 1997-98, 1998-99, 1999-00, 2000-01, 2002-03, 2004-05, 2007-08, 2008-09, 2011-12, 2020-21

* Κύπελλο Κύπρου:
	+ Κυπελλούχος (28): 1977-78, 1979-80, 1980-81, 1981-82, 1982-83, 1983-84, 1984-85, 1985-86, 1986-87, 1987-88, 1988-89, 1990-91, 1991-92, 1992-93, 1993-94, 1994-95, 1995-96, 1996-97, 1997-98, 1998-99, 1999-00, 2000-01, 2000-01, 2001-02, 2002-03, 2004-05, 2005-06, 2010-11

* Σούπερ Καπ:
	+ Νικήτρια (12): 1995, 1996, 1997, 1998, 1999, 2000, 2005, 2006, 2007, 2008, 2009, 2011

### Τμήμα πετοσφαίρισης ανδρών

Το ανδρικό τμήμα πετοσφαίρισης της Α.Ε. Λεμεσού είναι ανενεργό. Μοναδική διάκριση του τμήματος ήταν η συμμετοχή στον τελικό Κυπέλλου Κύπρου 1980, αποτυγχάνοντας να κατακτήσει το τρόπαιο. Η ομάδα λειτούργησε για περίπου μία δεκαετία.

Τμήμα ποδοσφαίρου σάλας
-----------------------

Το τμήμα ποδοσφαίρου σάλας της Α.Ε.Λ. έχει κατακτήσει 2 πρωταθλήματα, 1 κύπελλο και 1 σούπερ καπ Κύπρου.

#### Τίτλοι-Διακρίσεις

Το τμήμα ποδοσφαίρου σάλας της Α.Ε. Λεμεσού έχει κατακτήσει τους εξής τίτλους:

* Πρωτάθλημα Κύπρου:
	+ Πρωταθλήτρια (2): 2022-23, 2023-24

* Κύπελλο Κύπρου:
	+ Κυπελλούχος (1): 2017

* Σούπερ Καπ:
	+ Νικήτρια (1): 2023

* Πρωτάθλημα Β΄ Κατηγορίας:
	+ Πρωταθλήτρια (1): 2010

Άλλα τμήματα
------------

Η Α.Ε. Λεμεσού διατηρεί ακόμη τμήματα χειροσφαίρισης, μπόουλινγκ και μπιλιάρδου.

Πρόεδροι του σωματείου
----------------------

Πρόεδροι της Α.Ε. Λεμεσού διατέλεσαν οι:

* Σταύρος Πίττας (1930–1932)
* Κρίτων Τορναρίτης (1932–1934)
* Γιάγκος Λιμανίτιτης (1934–1953)
* Νίκος Σολομωνίδης (1953–1971)
* Νίκος Κούντας (1971–1976)
* Γεώργιος Τορναρίτης (1976–1982)
* Λώρης Λυσιώτης (1982–1996)
* Δημήτρης Σολομωνίδης (1996–2002)
* Γιώργος Φραντζής (2002–2003)
* Άκης Έλληνας (2003–2005)
* Άγις Αγαπίου (2005–2006)
* Μάριος Ηροδότου (2006–2007)
* Ζαχαρίας Κούντουρος (2007–2008)
* Ανδρέας Σοφοκλέους (2008–2018)
* Κώστας Χριστοδούλου (2018–2022)
* Νίκος Χριστοδουλίδης (2022–Σήμερα)

Βιβλιογραφία
------------

* Γαβριηλίδης, Μιχάλης· Παπαμωυσέως, Στέλιος (2001). *Ένας αιώνας Κυπριακό ποδόσφαιρο*. Λευκωσία: Ο Συγγραφέας. ISBN 9963-8720-1-8.
* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. ISBN 978-9963-688-87-6.
* Παπαμωυσέως, Στέλιος (2013). *Από την ενοποίηση... στ' αστέρια (Κυπριακό ποδόσφαιρο 1953-2013)*. Λευκωσία: Ο Συγγραφέας.
* Στεφανίδης, Γιώργος (2003). *40 χρόνια κυπριακές ομάδες στην Ευρώπη*. Λευκωσία: Χαραυγή. ISBN 9963-8841-1-3.

Παραπομπές
----------

1. ↑  Μελετίου 2011, σελ. 21
2. 1 2  Μελετίου 2011, σελ. 36
3. 1 2 3  «Ιστορία σωματείου». Αθλητική Ένωση Λεμεσού. Αρχειοθετήθηκε από το πρωτότυπο στις 31 Οκτωβρίου 2015. Ανακτήθηκε στις 8 Ιουλίου 2015.
4. 1 2 3  «Ιστορία». *lions-radio.com*. Ανακτήθηκε στις 10 Ιουλίου 2015.
5. ↑  «Το πρώτο οίκημα της ΑΕΛ». *Η ΦΩΝΗ ΤΗΣ ΛΕΜΕΣΟΥ*. Αρχειοθετήθηκε από το πρωτότυπο στις 4 Ιουνίου 2016. Ανακτήθηκε στις 4 Ιουνίου 2016.
6. ↑  Γαβριηλίδης & Παπαμωυσέως 2001, σελ. 15
7. ↑  Μελετίου 2011, σελ. 33-34
8. ↑  Παπαμωυσέως 2013, σελ. 46
9. ↑  «2012/13 UEFA Europa League» (στα Αγγλικά). UEFA. 11 Νοεμβρίου 2013. Ανακτήθηκε στις 22 Σεπτεμβρίου 2014.
10. ↑  «Πρωταθλήτριες Ομάδες». ΚΟΠ. Ανακτήθηκε στις 8 Ιουλίου 2015. [*νεκρός σύνδεσμος*]
11. ↑  «Κυπελλούχοι». ΚΟΠ. Ανακτήθηκε στις 8 Ιουλίου 2015.
12. ↑  «Cyprus - List of Super Cup Finals». Rec.Sport.Soccer Statistics Foundation. 28 Αυγούστου 2014. Ανακτήθηκε στις 8 Ιουλίου 2015.
13. ↑  «Οι μικρές κατηγορίες». *Ο Φιλελεύθερος*: σελ. 23. 12 Μαΐου 1997.
14. ↑  «Cyprus 1996/97». Rec.Sport.Soccer Statistics Foundation. Ανακτήθηκε στις 4 Ιουνίου 2014.
15. 1 2 3  «Δεν σεβάστηκε κανείς τόσους αγώνες». *sentragoal.philenews.com*. 1 Νοεμβρίου 2014. Ανακτήθηκε στις 9 Ιουλίου 2015. [*νεκρός σύνδεσμος*]
16. 1 2  «Θα τρίζουν τα κόκκαλα του Θυρώτου». 31 Οκτωβρίου 2014. Ανακτήθηκε στις 9 Ιουλίου 2015. [*νεκρός σύνδεσμος*]
17. ↑  «Η Βασίλισσα...εκτός πρωταθλήματος!». *kerkida.net*. 30 Οκτωβρίου 2014. Αρχειοθετήθηκε από το πρωτότυπο στις 18 Σεπτεμβρίου 2016. Ανακτήθηκε στις 9 Ιουλίου 2015.
18. ↑  «Μπάσκετ: Το κύπελλο γυναικών ζητά κάτοχο». Αρχειοθετήθηκε από το πρωτότυπο στις 14 Απριλίου 2015.
19. ↑  «Μπάσκετ Γυναικών: Έπιασε 13άρι...κύπελλο η ΑΕΛ». Αρχειοθετήθηκε από το πρωτότυπο στις 1 Αυγούστου 2015.
20. ↑  «Πήρε (και) το Σούπερ Καπ η ΑΕΛ». [*νεκρός σύνδεσμος*]
21. ↑  «Η Ομοσπονδία: Δομή & Λειτουργία». ΚΟΠΕ. Αρχειοθετήθηκε από το πρωτότυπο στις 3 Απριλίου 2016. Ανακτήθηκε στις 2 Αυγούστου 2015.
22. ↑  «Ιστορία τμημάτων πετοσφαίρισης». *lions-radio.com*. Ανακτήθηκε στις 10 Ιουλίου 2015.
23. 1 2 3  «Ιστορία του κυπριακού βόλλεϋ: Χρυσή Βίβλος Γυναικών». ΚΟΠΕ. Αρχειοθετήθηκε από το πρωτότυπο στις 4 Ιανουαρίου 2016.
24. ↑  «Ιστορία του κυπριακού βόλλεϋ: Χρυσή Βίβλος Ανδρών». ΚΟΠΕ. Αρχειοθετήθηκε από το πρωτότυπο στις 14 Φεβρουαρίου 2016.
25. ↑  «Ιστορία πετοσφαιρικού τμήματος». *lions-radio.com*. Ανακτήθηκε στις 10 Ιουλίου 2015.
26. ↑  «Πρόεδροι σωματείου». *lions-radio.com*. Ανακτήθηκε στις 10 Ιουλίου 2015.

Πηγές
-----

* ΑΕΛ: Τρία γράμματα, 84 χρόνια ζωής
* ΑΕΛ: 78 χρόνια αθλητικής δράσης

Εξωτερικοί σύνδεσμοι
--------------------

* Επίσημος ιστότοπος
* Αθλητική Ένωση Λεμεσού, επίσημος λογαριασμός στο Facebook.
* Ανεπίσημη ιστοσελίδα σωματείου Α.Ε.Λ
* Ύμνος Α.Ε. Λεμεσού στο YouTube
* Στίχοι του ύμνου της Α.Ε. Λεμεσού
* Οι τίτλοι της ΑΕΛ ανά άθλημα
* «Η ιστορία και η εξέλιξη στα σήματα των κυπριακών ομάδων». *ΡΕΠΟΡΤΕΡ*. Αρχειοθετήθηκε από το πρωτότυπο στις 4 Ιουλίου 2017. Ανακτήθηκε στις 4 Ιουλίου 2017.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αθλητική Ένωση Λεμεσού** |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Αθλητική Ένωση Λεμεσού |
| --- |
|  |
| 
Ιδρύθηκε στις 4 Οκτωβρίου 1930 - Βάση σωματείου: Λεμεσός |
|  |
| Τμήματα | 
Ποδόσφαιρο · Καλαθοσφαίριση Ανδρών · Καλαθοσφαίριση Γυναικών · Πετοσφαίριση Γυναικών · Ποδόσφαιρο σάλας |
|  |
| Πρόεδρος | 
Ανδρέας Σοφοκλέους |
|  |
| Έδρες τμημάτων | 
Τσίρειο Στάδιο · Limassol Arena · Νίκος Σολωμονίδης |
|  |
| Αθλητές | 
Ποδοσφαιριστές · Καλαθοσφαιριστές · Καλαθοσφαιρίστριες · Πετοσφαιρίστριες · Ποδοσφαιριστές σάλας · |
|  |
| Προπονητές | 
Ποδοσφαίρου · Καλαθοσφαίρισης · Πετοσφαίρισης · Ποδόσφαιρο σάλας |
|  |
| Προσωπικότητες | 
Νίκος Σολωμονίδης |
|  |
| Ιστορικές έδρες | 
Στάδιο ΓΣΟ |
|  |
| Ντέρμπι | 
Λεμεσιανό ντέρμπι |
|  |
| Διάφορα | 
Πορεία της ΑΕΛ Λεμεσού στα ευρωπαϊκά κύπελλα ποδοσφαίρου |

 |